cyanic-selkie/wikianc huggingface dataset:
Գևորգ Մեղրիկ
Ժառանգությոսւն և հիշողություն
Գևորգի գրական ժառանգությունից քիչ բան է պահպանվել։ Հայտնի է, որ Գրիգոր Վկայասեր կաթողիկոսի հանձնարարությամբ նա խմբագրել և համալրել է «Ճաշոց» կրոնական գիրքը։ Նրա գրչին են պատկանում մի շարք աստվածաբանական ստեղծագործություններ՝ Աղոթական բանք յաղագս զղջման մեղաց, Համառոտ պատմութիւն նշխարաց առաքելոյն Պետրոսի, Գիրք ողջույնի եւ պաղատանաց, ինչպես նաև աղոթքներ, խոստովանություններ և կրոնական երգեր՝ (Աղօթք եւ երգք աւրհնութեանց, Աղոթք ի Հայրն երկնավոր, Խոստովանութիւն հավատացելոց ուղղափառաց ։ Պահպանվել են նաև 11-12-րդ դարերի մի քանի ձեռագրեր, որոնք վերագրվել կամ պատվիրված են անձամբ Գևորգ Մեղրիկի կողմից ։
Գևորգ Մեղրիկի հիշատակը Հայսմավուրքում նշվում է հուլիսի 30-ին ։
Ծանոթագրություններ
Կատեգորիա:Հայ աստվածաբաններ Կատեգորիա:Հայ մանկավարժներ Կատեգորիա:Հայ գիտնականներ
Ատտու
Ատտու (Attu Island, Atan, Ատան ), Մերձակա կղզիների խմբի արևմտյան և խոշորագույն կղզին, որը մտնում է Ալեուտյան կղզիների կղզեխմբի կազմի մեջ։ Վարչական առումով, ինչպես և բոլոր Ալեուտները, մտնում է ԱՄՆ Ալյասկայի նահանգի կազմի մեջ։
Աշխարհագրություն
Ատտաուն Ալյասկայի և ամբողջ Միացյալ Նահանգների ամենաարևմտյան կետն է։ Կղզուց մինչև Կամչատկա (Աֆրիկա հրվանդան) ամենակարճ հեռավորությունը 690 կմ է, մինչև Ալյասկայի մայրցամաքային մասը` 1534 կմ։ Ատտուն ունի մոտավորապես 66 կմ երկարություն և 28 կմ լայնություն, նրա տարածքը 892.795 կմ² է։
Պատմություն
1772 թվականին Պոտապ Կուզմիչ Զայկովը «Սուրբ Վլադիմիր» նավով անցել է Օխոտի ծովից դեպի Կամչատկա։ Նա ձմեռել է Վորովսկայա գետի գետաբերանին, հաջորդ տարի գետերը սառույցից բացելուց հետո նա գնացել է դեպի Կուրիլյան երկրորդ նեղուց, և նույն թվականի հուլիսին՝ Մեդնոյե և Ատու կղզիներին մոտենալուց հետո, Զայկովը նկարագրել է նրանց բնությունը, կլիման և աշխարհագրական դիրքը ։
1942 թվականի հունիսին Ատտու կղզին, ինչպես հարևան Կիսկա կղզին, գրավվել է ճապոնացիների կողմից (տես Ատուի ճակատամարտը)։
Բնակչություն
Կղզու միակ բնակավայրը Ատտու Ստեյշենն էր, որի բնակչությունը մինչև 2010 թվականը կազմում էր մոտ 20 մարդ։ Բոլորը ներգրավված էին LORAN հաղորդիչի պահպանման գործում։ 2010 թվականի օգոստոսին բնակավայրը ամբողջովին վերաբնակեցվել է LORAN-ի փակման պատճառով ։
Երկրորդ աշխարհամարտից առաջ կղզու վրա (Չիչագովի ծոցում) կար «ռուսական անուններով և ազգանուններով» «մի քանի տասնյակ բնակիչ» ունեցող մի գյուղ, ինչպես նաև ուղղափառ եկեղեցի ։ Եղել են նաև այլ փոքր բնակավայրեր։
Գրականություն
Կատեգորիա:ԱՄՆ-ի կղզիներ Կատեգորիա:Բնօրինակում անաղբյուր հոդվածներ
Ագնիա Կուզնեցովա
Ագնիա Կուզնեցովա (А́гния Алекса́ндровна Кузнецо́ва, ), խորհրդային և ռուս մանկագիր և գրող։
Կենսագրություն
Ծնվել է 1911 թվականի փետրվարի 12-ին, Իրկուտսկում, սպիտակգվարդիական սպա Ալեքսանդր Կուզնեցովի ընտանիքում։ Ավարտել է միջնակարգ դպրոցը և Ա. Ժդանովի անվան Լենիգրադի համալսարանի պատմաբանասիրական ֆակուլտետը։ Աշխատել է որպես մանկական և երիտասարդական թերթերի գրական աշխատող Լենինգրադում և Նովոսիբիրսկում, Իրկուտսկի ռադիոկոմիտեում։ 1943-1946 թվականներին եղել է ՌԽԴՍՀ գրողների միության Իրկուտսկի մասնաճյուղի գործադիր քարտուղար։ 1956 թվականից բնակվել է Մոսկվայում։
Մահացել է 1996 թվականի նոյեմբերի 12-ին։ Թաղված է Մոսկվայի Տրոեկուրովյան գերեզմանատանը, ամուսնու՝ գրող Գեորգի Մարկովի հետ։
Ստեղծագործություն
Պատմվածքների առաջին գիրքը լույս է տեսել 1932 թվականին, Նովոսիբիրսկում։
Ստեղծագործությունները թարգմանվել են օտար լեզուներով։
Արտաքին հղումներ
Կատեգորիա:Աշխատանքային կարմիր դրոշի շքանշանի ասպետներ Կատեգորիա:ԽՍՀՄ գրողների միության անդամներ Կատեգորիա:Խորհրդային մանկագիրներ Կատեգորիա:Ռուս մանկագիրներ Կատեգորիա:Խորհրդային գրողներ Կատեգորիա:Ռուս գրողներ
Քեյփ Բրետոն
Քեյփ Բրետոն (Cape Breton Island, Île du Cap-Breton, Eilean Cheap Bhreatainn), կղզի Նոր Շոտլանդիա թերակղզուց հյուսիս-արևելք (բաժանված է Կանսոյի նեղուցով) և Արքայազն Էդուարդի կղզուց արևելք, Սուրբ Լավրենտիոս ծոցում։ Միկմակների լեզվով կղզին կոչվում է Unama'kik — «Մառախուղների երկիր» ։ Վարչականորեն այն պատկանում է Նոր Շոտլանդիայի նահանգին և բաժանված է չորս մունիցիպալիտետների։
Աշխարհագրություն
Կղզու տարածքը 10 311 կմ² է (18-րդ տեղը Կանադայում, 75-րդ տեղը աշխարհում), կղզու կենտրոնական մասում կա Բրա դ'Օր լիճ-ծովալճակը, որի տարածքը, կախված մակընթացությունից, կազմում է 932-1099 կմ² ։ Ամենաբարձր կետը Ուայտ Հիլլ լեռն է՝ ծովի մակարդակից 532 մ բարձրության վրա։ Լեռան լանջերը ծածկված են տայգայով, երկրաբանորեն Քեյփ Բրետոնը բաղկացած է բյուրեղային ապարներից, իսկ ափամերձ հատվածը խիստ կտրատված է։
Կղզու հյուսիսային մասում գտնվում է Քեյփ Բրետոն Հայլենդս ազգային պարկը, որի մեծ մասն ընկած է Քեյփ Բրետոն սարահարթում։ Այգում ներկայացված են Կանադայի հյուսիսի և հարավի բուսական և կենդանական աշխարհները։
Կլիման միջին օվկիանոսային է։ Փետրվարի ջերմաստիճանը -6,5 °C է, հուլիս-օգոստոս ամիսներին՝ + 17- + 18 °C, միջին տարեկանը՝ մոտ + 5,5 °C: Տեղումները տարեկան մոտ 1500 մմ, ձմռանը` ձյուն կամ (ավելի հաճախ) անձրև, ամռանը` անձրև ։
Բնակչություն
Բնակչությունը՝ 135 974 մարդ(2011) ։ 95 % բնակիչները՝ սպիտակամորթ, 3,6 %՝ միկմակներ, բնակչությունը հիմնականում անգլերեն խոսող է։ 47,3 %-ը՝ կաթոլիկներ են, 22,1 % բողոքականներ, 2,65 % ոչ կրոնական ։
Ծանոթագրություններ
Կատեգորիա:Նոր Շոտլանդիայի կղզիներ
Մարիշկա Հարգիթեյ
Մարիշկա Հարգիթեյ (Mariska Magdolna Hargitay, ), ամերիկացի դերասանուհի և պրոդյուսեր։ Հանդիսանում է 1950-ականների լեգենդար դերասանուհի Ջեյն Մենսֆիլդի և բոդիբիլդեր Միկի Հարգիթեյի դուստրը։ 1982 թվականին հաղթել է «Միսս Բևեռլի Հիլզ» գեղեցկության մրցույթում։ Միաժամանակ շարունակել է սովորել դերասանական վարպետություն և 1985 թվականին առաջնաելույթ է ունեցել «Գոբլիններ» ֆիլմում։ Այնուհետև նկարահանվել է կինոյի և հեռուստատեսության մի շարք նախագծերում։
1999 թվականին Հարգիթեյը «Կարգ ու կանոն։ Հատուկ կորպուս» հեռուստատեսային դրամայում ստացել է դետեկտիվ Օլիվիա Բենսոնի գլխավոր դերը, որը հետաքննում է սեռական հողի վրա կատարված հանցագործությունները։ Այդ դերը նրան բերել է քննադատների համակրանք և բազաթիվ պարգևներ ու անվանակարգեր, այդ թվում՝ 2005 թվականին «Ոսկե գլոբուս» և 2006 թվականին «Էմմի» մրցանակների հաղթանակներ։ 2004 թվականին հիմնադրել է «Joyful Heart Foundation» կազմակերպությունը, որն օգնություն է ցուցաբերել սեռական բռնության ենթարկված կանանց։
Հարգիթեյը 2007 թվականից հեռուստատեսային դրամայում ամենաբարձր վարձատրվող դերասանուհին է, որը մեկ դրվագի համար 375-385 հազար դոլար աշխատավարձ է ստանում ։ 2010 թվականին Forbes-ի վարկածով ընդգրկվել է «Հարյուր ամենահարուստ և ամենաազդեցիկ մարդկանց» ցուցակում՝ տարեկան ավելի քան 10 միլիոն դոլար եկամուտով ։ 2012 թվականից նրա հոնորարը սերիալի մեկ դրվագի համար կազմել է ռեկորդային 500,000 դոլար ։ 2013 թվականին Հոլիվուդյան փառքի ծառուղում Հարգիթեյն արժանացել է սեփական աստղին  ։
Վաղ կյանք
Նրա ծնողները ամուսնալուծվել են 1963 թվականի մայիսին, սակայն ավելի ուշ դատավորը նրանց մեքսիկական ամուսնալուծությունն անվավեր է ճանաչել։ Նրանք Մարիշկայի ծնվելուց մի քանի ամիս առաջ վերամիավորվել են, սակայն շուտով կրկին բաժանվել են։ Մի քանի շաբաթ անց Մենսֆիլդը ամուսնացել է ռեժիսոր Մեթ Քիմբերի հետ, որը նրա հետ աշխատել է 1964 թվականին Ուիլյամ Ինջի պիեսի մոտիվներով նկարահանված «Ավտոբուսի կանգառ» ֆիլմի նկարահանումների ժամանակ։
1967 թվականի հունիսի 26-ին Ջեյն Մենսֆիլդը իր ընկերոջ Սեմ Բրոդիի հետ ավտովթարից մահացել է։ Մարիշկան, որն այդ ժամանակ երեքուկես տարեկան էր, գլխի վրա մնացած զիգզագաձև սպի ունի։ Նրա եղբայրներ Միքլիսը և Զոլթանը փոքր վնասվածքներ էին ստացել։ Մոր մահից հետո երեխաներին մեծացրել է Միկի Հարգիթեյը իր երրորդ կնոջ՝ Էլեն Սիանոյի հետ ։
Վաղ կարիերա
1982 թվականին Մարիշկան հաղթել է «Միսս Բևեռլի Հիլզ» գեղեցկության մրցույթում և զբաղեցրել չորրորդ տեղը «Միսս Կալիֆոռնիա» մրցույթում, որից հետո փոքր դերերով դերասանուհին սկսել է իր կարիերան։
1999-ից մեր օրեր։ «Կարգ ու կանոն։ Հատուկ կորպուս»
1999 թվականի գարնանը Հարգիթեյը բազմաթիվ հավակնորդներից ընտրվել է դետեկտիվ Օլիվիա Բենսոնի դերի համար։ Ի վերջո ընտրվել են վեց դերասանուհիներ և դերը ստացել է Մարիշկան։ Նրա խաղընկերոջ՝ Էլիոթ Սթեյբլերի դերին հավակնել են Թիմ Մեթիսոնը, Ջոն Սլեթերին և Քրիստոֆեր Մելոնին։ Մելոնին և Հարգիթեյը մասնակցել են NBC-ի ղեկավարության և ստեղծող Դիկ Վուլֆի կողմից կազմակերպված եզրափակչի ընտրությանը։ Լռություն է տիրում և Վոլֆը ասում է. «Դե ինչ, անկասկած, մենք պետք է ընտրենք Մելոնիին և Հարգիթեյին»։ Դերասանների դուետը, որոնք հերոսների միջև լարված քիմիա են ստեղծում, ինչպես հետագայում ասաց Վուլֆը։
2006 թվականի, նույնիսկ հղիության ընթացքում, դերասանուհին շարունակել է նկարահանվել սերիալում։ 2006 թվականին՝ հղիության վերջին ամիսներին, գնացել է արձակուրդ, իսկ նրա բացակայության ժամանակ սերիալում նրան փոխարինել է դերասանուհի Քոնի Նելսենը։
2009 թվականի մայիսին շոուի հետ պայմանագրի ավարտից հետո դերասանուհին իր գործընկեր Քրիստոֆեր Մելոնիի հետ ավելի շահավետ պայմանագիր է կնքել ևս երկու եթերաշրջանի համար։ Լուրեր էին պտտվել, որ NBC-ի ղեկավարությունը սպառնացել է փոխարինել այն դերասաններին, որոնք հսկայական հոնորարներ էին պահանջում, սակայն երկու ամիս անց հայտարարվել էր, որ հեռուստաընկերությունը, այնուամենայնիվ, նոր պայմանագիր է կնքել դերասանների հետ ։
Անձնական կյանք
2004 թվականի օգոստոսի 28-ից Հարգիթեյը ամուսնացել է դերասան և սցենարիստ Փիթեր Հերմանի հետ ։ Զույգն ունի երեք երեխա՝ կենսաբանական որդին՝ Օգոստոս Միկլոշ Ֆրիդրիխ Հերմանը և երկու որդեգրված երեխաները` դուստրը Ամայա Ջոզեֆին Հերմանը և Էնդրյու Նիկոլաս Հարգիթեյ Հերմանը ։
Առողջական խնդիրներ
2008 թվականի դեկտեմբերի վերջին, Հարգիթեյը «Կարգ ու կանոն։ Հատուկ կորպուս» սերիալի նկարահանումների ժամանակ անհաջող հնարքի կատարումից հետո տառապել է պնևմոթորաքսով։ Հունվար ամսին վիրահատվել է և դրանից անմիջապես հետո վերադարձել աշխատանքի ։ 2009 թվականի մարտի 3-ին կրծքավանդակի ցավերից հետո, որը կապված էր վնասվածքի հետ հոսպիտալացվել էր և պահանջվել է ևս մեկ վիրահատություն ։ Արձակուրդ չի վերցրել և վիրահատության պատճառով բաց է թողել տասներորդ եթերաշրջանի միայն մեկ էպիզոդ ։
Բարեգործական գործունեություն
2004 թվականին Հարգիթեյը հիմնել է սեռական բռնության զոհերի և մեծահասակների կողմից դաժան վերաբերմունքի ենթարկված երեխաների օգնության բարեգործական հիմնադրամ ։ 2010 թվականին հիմնադրամն օգնել է ավելի քան հինգ հազար տուժածների ։ 2011 թվականի ապրիլի դրությամբ հիմնադրամը ավելի քան 20 մլն հովանավորչական նվիրատվություններ է հավաքել տուժածներին օգնելու համար ։ Հարգիթեյը նաև պարբերաբար նվիրատվություններ է անում կարիքավորներին օգնելուն ուղղված տարբեր կազմակերպությունների   ։
Մրցանակներ և անվանակարգեր
Մրցանակների և անվանակարգերի ցուցակ «Կարգ ու կանոն։ Հատուկ կորպուս» սերիալի դետեկտիվ Օլիվիա Բենսոնիի դերի համար։
Ծանոթագրություններ
Կատեգորիա:Ամերիկացի դերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:Ամերիկացի պրոդյուսերներ Կատեգորիա:Ամերիկացի կինոդերասանուհիներ Կատեգորիա:«Ոսկե գլոբուս» մրցանակի դափնեկիրներ
Թոմաս Կուպեր
Թոմաս Սիդնեյ Կուպեր,, անգլիացի բնանկարիչ, ով հայտնի է ընտանի և եղջերավոր կենդանիների նկարներով ։
Կենսագրություն
Թոմաս Սիդնեյ Կուպերը ծնվել է Քենտ օկրուգի Քենթերբերի քաղաքի Սուրբ Պետրոս փողոցում ։ Նա նկարչական ունակություններ է ցուցաբերել դեռ մանկուց,բայց նրանց ընտանեկան պայմանները թույլ չեն տալիս,որ նա պարբերաբար հաճախի պարապմունքների։ Տասներկու տարեկանում նա աշխատում էր վարպետ նկարչի խանութում։ Հետագայում նա աշխատում է բեմի ձևավորող և մոտ ութ տարի զբաղվում է երկու աշխատանքով։ Նա մեծ ցանկություն ուներ դառնալ նկարիչ և իր ազատ ժամանակը տրամադրում էր բնապատկերներ նկարելուն։ Քսան տարեկանում մեկնում է Լոնդոն, որոշ ժամանակ նկարում է Բրիտանական թանգարանում և սովորում Գեղարվեստի թագավորական ակադեմիայում (Լոնդոն)։ Հետագայում նա վերադառնում է Քենթերբերի, որտեղ իր ապրուստը վաստակում է նկարներով և ուրվանկարներով։ 1827 թվականին նա մեկնում է Բրյուսել, որտեղ էլ ամուսնանում է։ Այստեղ նա հանդիպում է Օժեն Ջոզեֆ Վերբոքհովենին։ Բելգիական հեղափոխության պատճառով նա վերադառնում է Լոնդոն և իր առաջին նկարը ներկայացնում է Թագավորական ակադեմիայում 1833 թվականին, որից հետո էլ սկսվում է նրա աննախադեպ կարիերան որպես ցուցադրող։ Երբ որ մրցույթ հայտարարվեց նոր Վեստմինստերյան պալատի, Վեստմինստեր սրահի ձևավորման համար, 1847 թվականին։ Կուպերը ներկայացնում է «Քելլերմանների զինակիցների և կարաբինների հաղթանակը», որը հաջեղություն չի ունենում ։ Նկարն ավարտելու համար նա օգտվում է Սիբերնոի մոդելից, որը ցուցադրվել էր Լոնդոնում։ Իսկ Բրյուսելից իր ընկերը ուղարկում է Լայֆ գարդիանների մոդելը։
Քանի որ նա շատ էր նկարում խոշոր եղջերավոր անասունների և ոչխարների, նրան տվել են «Քոու Կուպեր» մականունը։ Կուպերը 1847-1870 թվականներին համագործակցել է Ֆրեդերիկ Ռիչարդ Լիի հետ։ Լին նկարել է բնապատկեր, իսկ Կուպերը ավարտել է նկարը՝ ավելացնելով կենդանիներ ։ Նա 1845 թվականին ընտրվում է Թագավորական ակադեմիայի ասոցացիայի անդամ(ARA), իսկ 1867 թվականի հունիսի 22-ին Գեղարվեստի թագավորական ակադեմիայի (RA) անդամ ։ 1901 թվականին Էդուարդ 7-րդ թագավորի կողմից, որպես Գեղարվեստի թագավորական ակադեմիայի ավագ անդամ, նրան պարգևատրում են Թագավորական Վիկտորիանական շքանշանով (CVO): Նա մեծ բարերար էր Քենթերբերիում և Սուրբ ծննդյան տոնին բնակչության համար բարեգործություններ էր անում։ Քենթերբերիի աղքատների կացարանը սխալմամբ վերագրում էին նրան, քանի որ նվիրաբերվել էր Թոմաս Սենքի Կուպերի և նրա եղբոր՝ Հենրիի կողմից ։ 1882 թվականին նա բացում է բարձրակարգ նկարչական դպրոց, որը գտնվում էր Սուրբ Պետրոս փողոցում, իր տան և ստուդիոյի մոտ։ Ի սկզբանե այն կոչվում էր Քենթերբերիի Սիդնեյ Կուպերի անվան նկարչական դպրոց։ Այն այժմ էլ գործում է, սակայն կոչվում է Ստեղծագործական արվեստի ինստիտուտ ։ Կուպերի առավել հայտնի ուսանողներից է Մերի Թորթելը, ով նկարազարդել է Ռուփերտ Բեըրի մանկական գրքերը։
Նա 1890 թվականին գրում է իր հուշերի մասին «Իմ կյանքը» ստեղծագործության մեջ։ Կուպերի նկարների ամենամեծ հավաքածուն գտնվում է Քենթերբերիի Բինի Արվեստի և գիտության տանը։ Որոշ օրինակներ կան նաև Լոնդոնի Թեյթ պատկերասրահում, Վիկտորիայի և Ալբերտի թանգարանում։ Նրա հավաքածուների հիմնական մասը գտնվում է Բրիտանիայում։
Նախադեռահասություն
Նախադեռահասություն, մարդու կյանքի ժամանակահատվածը վաղ մանկության և դեռահասության միջև։ Այս ժամանակահատվածի սահմանները տարբերվում են՝ ըստ դասակարգումների՝ 8-12 տարեկան, 9-14 տարեկան , 10-13 տարեկան ։ Սահմանների ընտրությունը կախված է գիտական ուղղությունից, որը դիտարկում է տարիքը տարբեր դիրքերից՝ ֆիզիոլոգիա, մանկավարժություն, սոցիոլոգիա ։
Թոմաս Կուպեր
Արտաքին հղումներ
Կատեգորիա:Անգլիացի նկարիչներ
Նախադեռահասություն
Նկարագրություն
Ամերիկացի հոգեբան, հետազոտող Սթենլի Հոլլը նախադեռահասությունը անվանել է վայրագությունից քաղաքակրթությանն անցնելու շրջան։ Չնայած, ընդհանուր առմամբ, անձի զարգացման փուլերի և մարդկային հասարակության զարգացման փուլերի համապատասխանության մասին տեսությունը քննադատվել է ժամանակակիցների կողմից, սակայն նրա մշակած նյութերը հիմք են հանդիսացել զարգացման հոգեբանության հետագա զարգացման համար ։
Տարիքային պարբերականացման համակարգերը սովորաբար չեն տարբերակում նախադեռահասության տարիքը՝ որպես առանձին տարիքային փուլ՝ այն ներառելով մանկության շրջանում։ Էրիկ Էրիկսոնի հոգեսոցիալական զարգացման տեսության, Լև Վիգոտսկու և Դանիլ Էլկոնինի պարբերականացումների տեսության մեջ այն համապատասխանում է «դպրոցական տարիքին» (կամ «կրտսեր դպրոցական տարիքին») ։ ԽՍՀՄ մանկավարժական գիտությունների ակադեմիայի դասակարգման մեջ այն անվանում են «մանկության երկրորդ շրջան» ։
Ծանոթագրություններ
Կատեգորիա:Մարդու զարգացում Կատեգորիա:Երիտասարդություն
G7-ի 43-րդ գագաթնաժողով
Մեծ յոթնյակի 43-րդ գագաթնաժողով, Մեծ յոթնյակի երկրների առաջնորդների մասնակցությամբ տեղի ունեցած գագաթնաժողով, որը տեղի է ունեցել 2017 թվականի մայիսի 26- 27-ը Իտալիայի Տաորմինա քաղաքում ։
Սկզբնապես որոշվել էր, որ առաջնորդների հանդիպումը տեղի է ունենալու Ֆլորենցիայում, սակայն, ավելի ուշ, տեղափոխվել է Սիցիլիայի Տաորմինա քաղաք։ Գագաթնաժողովը ուներ քաղաքական մեծ նշանակություն, քանի որ տեղի էր ունենում Գերմանիայում և Ֆրանսիայում տեղի ունեցած ընտրություններից հետո։ Գագաթնաժողովի ժամանակ առաջին անգամ հանդիպել են ԱՄՆ նախագահ Դոնալդ Թրամփը և Ֆրանսիայի նորընտիր նախագահ Էմանուել Մակրոնը ։
Ծանոթագրություններ
Կատեգորիա:Մեծ յոթնյակ Կատեգորիա:2017 Իտալիայում Կատեգորիա:2017 կոնֆերանսներ
Անգլիայի աշխարհագրություն
Անգլիա ( England), Մեծ Բրիտանիայի և Հյուսիսային Իռլանդիայի Միացյալ Թագավորությանառավել խոշոր պատմական և վարչական մաս, երկիր (country) նրա կազմում, որն զբաղեցնում է Մեծ Բրիտանիա խոշոր կղզու հարավ-արևելյան մասը։ Հյուսիսում սահմանակից է Շոտլանդիային, արևմուտքում՝ Ուելսին ։
Անգլիան ողողվում է Ատլանտյան օվկիանոսի ջրերով, այդ թվում՝ Հյուսիսային և Իռլանդական ծովերի։ Մինչև Եվրոպա նվազագույն հեռավորությունը 34 կմ է ։ Ֆրանսիայից երկիրը բաժանում են Լա Մանշ և Պա դե Կալե նեղուցները։ Վերջինիս տակով անցնում է Եվրոթունելը, որը երկաթուղային կապով միացնում է մայրցամաքային Եվրոպան Մեծ Բրիտանիայի հետ ։
Ռելիեֆ
Անգլիայի հարավային կեսը իրենից ներկայացնում է հարթավայրեր՝ առանձնացված լեռներով և բարձունքներով, դեպի հյուսիս տեղանքը դառնում է ավելի լեռնային ։ Հյուսիսային Անգլիայում են գտնվում շուրջ 350 կմ երկարությամբ Պենինյան լեռները, որոնք բաժանում են Հյուսիսարևմտյան Անգլիան Յորքշիրից և հյուսիս-արևելքից, որոնք նաև անվանում են Անգլիայի «լեռնաշղթա»։ Անգլիայի ամենաբարձր կետը Սքոֆել-Պայկ լեռն է, որն ունի 978 մետր բարձրություն ։ Արևելյան մասում գտնվում է ցածրադիր ճահճային տեղանքը, որը հիմնականում չորացվել է գյուղատնտեսական օգտագործման համար ։
Գրականություն
Կատեգորիա:Անգլիայի աշխարհագրություն
Հեմոֆիլիայի համաշխարհային օր
Հեմոֆիլիայի համաշխարհային օր (World Hemophilia Day), միջազգային օր, որն ամբողջ աշխարհում նշվում է ամեն տարի՝ ապրիլի 17-ին ։ «Հեմոֆիլիայի օրը» ոչ աշխատանքային օր չէ, եթե, ըստ տարվա, չի համընկնում հանգստյան օրերի հետ։
Պատմություն
Առաջին անգամ «Հեմոֆիլիայի համաշխարհային օրը» նշվել է 1989 թվականին։
Միջազգային օրվա անցկացման նախաձեռնությունը պատկանում է միանգամից երկու հայտնի միջազգային կազմակերպությունների՝ «Առողջապահության համաշխարհային կազմակերպությանը» և «Հեմոֆիլիայի համաշխարհային ֆեդերացիային» (WFH): Ապրիլի 17-ը որպես «Հեմոֆիլիայի օր» անցկացնելու համար կազմակերպիչներն ընտրել են ոչ պատահական. սա յուրօրինակ հարգանքի տուրք է Հեմոֆիլիայի համաշխարհային ֆեդերացիայի հիմնադիր Ֆրենկ Շնայբելին, որը ծնվել է հենց այդ օրը։
«Հեմոֆիլիայի համաշխարհային օրը» ամեն տարի նշվում է նոր կարգախոսով, որը շեշտը դնում է հեմոֆիլիայի հետ կապված այս կամ այն խնդրի վրա։ Այսպես, 2009 թվականին այդ օրվա կարգախոսն էր՝ «Բուժենք միասին» (կամ «Միասին մենք հոգ ենք տանում» ), իսկ 2011 թվականին՝ «Քո օգնությունը մեզ շատ է պետք» ։ Հեմոֆիլիայի համաշխարհային ֆեդերացիայի բժշկական հարցերով փոխնախագահ Էլիսոն Սթրիթը մանրամասն նկարագրել է, թե ինչ են նշանակում այդ բառերը. «Հեմոֆիլիայով հիվանդների կարիքները համակողմանիորեն բավարարելու համար անհրաժեշտ է արդյունավետորեն կիրառել արյունաբանների, օրթոպեդների, ատամնաբույժների, ֆիզիոթերապևտների, հոգեբանների, սոցիալական ոլորտի աշխատակիցների ջանքերի համակարգման հետ աշխատանքի միջդիսցիպլինար սկզբունքը»։
«Առողջապահության համաշխարհային կազմակերպության», «Հեմոֆիլիայի համաշխարհային ֆեդերացիայի», «Հեմոֆիլիայով հիվանդների հասարակության», գիտնականների և բժիշկների ջանքերի շնորհիվ հեմոֆիլիայի ախտորոշումը դադարել է մահվան դատավճիռ համարվել, բայց նաև վաղ է խոսել հիվանդության նկատմամբ վերջնական հաղթանակի մասին։
Արտաքին հղումներ
Կատեգորիա:Առողջապահություն Կատեգորիա:Միջազգային օրեր Կատեգորիա:Ապրիլի 17 Կատեգորիա:Արյան հիվանդություններ
Գորտուկ (մուլտֆիլմ)
«Գորտուկ» (Лягушонок), 1983 թվականի խորհրդային կարճամետրաժ տիկնիկային մուլտֆիլմ՝ ստեղծված սլովակ բանաստեղծուհի Լյուդմիլա Պոդյավորինսկայի բանաստեղծության հիման վրա ։ «Ուրախ կարուսել» № 14 մուլտիպլիկացիոն ալմանախի երեք սյուժեներից առաջինը։
Արտաքին հղումներ
Կատեգորիա:Գարրի Բարդինի մուլտֆիլմեր Կատեգորիա:1983 մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Կարճամետրաժ մուլտֆիլմեր
Ռոք Լի
Ռոք Լի (ロック・リ), մանգայի հերոս, որը ստեղծվել է Մասաշի Քիշիմոտոյի կողմից։ Հանդես է գալիս անիմե սերիալներում։ Քիշիմոտոն նրան համարում է իր սիրելի կերպարը և ի սկզբանե նրան ստեղծել է որպես մարդկային թուլությունների խորհրդանիշ ։ Անիմեում և մանգայում Լին նինջա է, որը Կոնոհագ գյուղից է և համարվում է Գայի թիմի անդամ, որի մնացած անդամներն են Նեյջի Հյուգան և Տեն Տենը։ Չկարողանալով օգտագործել նինջա տեխնիկաների մեծ մասը, նա սովորում է նինջա տայջուցու տեխնիկան, որը նման է մարտարվեստին։ Լին երազում է դառնալ «մեծն նինջա», չնայած իր անհամապատասխանությանը։ Լին հայտնվել է «Նարուտո» տարբեր ստեղծագործություններում, այդ թվում՝ երրորդ և չորրորդ լիամետրաժ մուլտֆիլմերում, երրորդ OVA-ում, ինչպես նաև մի քանի տեսախաղերում։
Շատ անիմե հրատարակություններ Լիին համեմատել են Բրյուս Լիի հետ, իսկ Anime News Network-ը Լիին անվանել է «հիմար թվացող կերպար» ։ Լիի կերպարի հիման վրա ստեղծվել են բանալիների կախազարդեր, փափուկ խաղալիքներ և ներդիրներ ։
Կերպարի ստեղծում
Naruto Anime Profiles Episodes 1-37-ի մասին Shonen Jump ամսագրին տված հարցազրույցում Մասաշի Քիշիմոտոն հայտնել է, որ ամենաշատը վայելում է այդ կերպարին նկարելը ։ Քիշիմոտոն նշել է, որ ի սկզբանե մշակել է Լիի կերպարը որպես մարդկային թուլությունների խորհրդանիշ, Սակուրա Հարունոյի կերպարի համար Քիշիմոտոն կերպարը ստեղծել է նույն սիմվոլիզմով ։
Անիմեում հայտնվելը
Ռոք Լին Կոնոհա գյուղի նինջաներից է, որը Մայթ Գայի թիմի անդամից է։ Լիի կամքի ուժը տեսնելով, Գայը հետաքրքրվել է նրանով և որոշել է օգնել տղային, օգտագործելով միայն տայջուցու տեխնիկան՝ իր նպատակներին հասնելու համար ։ Լին կարծում է, որ նա կարող է գերազանցել այլ մարդկանց բնական տաղանդները քրտնաջան աշխատանքի շնորհիվ։ Ամբողջ ընթացքում նա փորձում է գերազանցել Նեյջի Հյուգային, որը համարվում է «հանճար» ։ Լին առաջին անգան անիմեում հայտնվել է թյունինի քննության ժամանակ։ Քննության ժամանակ նա կռվում է Սունագակուրե գյուղից Գաարայի հետ։ Մրցամարտում Լին օգտագործում է ութ դարպասի չակրան, սահմանափակելով չակրայի օգտագործման մարմնի կարողությունը, որը մեծացնում է իր բնական ունակությունները՝ առողջության հաշվին ։ Չնայած նրա ջանքերին, Գաարան կշտամբում է Լիին՝ կոտրելով նրա ձախ ձեռքը և ոտքը, վիրավորելով Լիին այնպես, որ նա ստիպված է հրաժարվել նինջա դառնալուց ։
Երբ Ցունադեն վերադառնում է գյուղ, հինգերորդ հոկագե դառնալու նպատակով, նա համաձայնում է վիրահատել Լիին ։ Չնայած նրան, որ շանսը լինում է 50 և 50, Գայը Լիին հորդորում է համաձայնել։ Վիրահատությունը անցնում է լավ, տղայի ձեռքը և ոտքը վերականգնվում է ։ Վիրահատությունից անմիջապես հետո Լին միանում է Շիկամարու Նարայի թիմին և փորձում է կանգնեցնել Սասկեին փախչելու ծրագրից ։
Ծանոթագրություններ
Կատեգորիա:Նարուտոյի կերպարներ
DirectX
DirectX (անգլ․ direct - առաջին, անհապաղ), հանդիսանում է API հավաքածու, ստեղծված է Microsoft Windows-ում ծրագրավորման խնդիրները լուծելու համար։ Համեմատաբար ավելի շատ է կիրվառում համակարգչային խաղերի ստեղծման ժամանակ։  DirectX-ի փաթեթները  հասանելի են Microsoft-ի պաշտոնական կայքում։ DirectX-ը թարցացվում է պարբերաբար խաղերի թարմացմանը զուգընթաց։
DirectX-ի կոմպոնենտներ
Գրեթե DirectX API-ի բոլոր փաթեթները հանդիսանում են  COM հավաքածուի փոխհամաձայնեցված օբյեկտներ։
Հիմնականում, Directx-ը բաժանվում է հետևյալ տիպերի
Պատմություն
Սկզբում, ուղղվածություն ունենալով դեպի խաղերի ստեղծումը, DirectX ը հայտնի է դարձել այլ  ծրագրային ապահովման զարգացման գործում։ Օրինակի համար, DirectX-ը,  OpenGL-ի հետ միասին,  շատ տարածվեց  ինժեներական / մաթեմատիկական ծրագրային ապահովման մեջ։
1994 թ․Microsoft-ը պատրաստել էր գործադրել նոր  Windows-ի օպերացիան համակարգը՝ Windows 95-ը։ Հիմնական ֆակտորը ըստ որի նոր ОS-ը պետք է լիներ շատ հայտնի, հանդիսանում էր ծրագրային ապահովումը, որը հնարավոր կլինի գործադրել այս օպերացիան համակարգի շնորհիվ։
Առաջին DirectX-ը գործադրվեց 1995 թ․ սեպտեմբերին  «Windows Game SDK» անվան տակ։
Մինչ DirectX- ստեղծումը, Microsoft-ը միացրել էր OpenGL-ը  Windows NT օպերացիան համակարգում։ Direct3D դարձավ OpenGL-ի փոխարինող խաղային ոլորտում։ Այստեղից էլ սկսում է «սրբազան պատերազմը»  OpenGL-ի և  Direct3D-ի միջև.
DirectX-ը հանդիսանում է բազա  Xbox API-ի համար. Xbox API-ն համաձայնեցված է DirectX 8.1-ի հետ, բայց թարմացումներ տվյալ վերսիայում անհնար է։
2002 թ․ Microsoft-ը թողարկեց DirectX 9-ը, շեյդեռներով և մի շարք այլ թարմացումներով։ 2002 թ-ից  DirectX-ը չբավարարվեց մեկ անգամյա թարմացումով։ 2004 թ․ օգոստոսին DirectX-ում ավելացվեց շեյդերների 3.0 մակարդակի աջակցությունը (DirectX 9.0c)։
2005 թ․ ապրիլին  DirectShow-ի ինտերֆեյսը տեղափոխվեց դեպի Microsoft Platform SDK։
Համատեղելիություն
Շատ ժամանակակից սարքեր պետք է DirectX-ը համատեղեն դրայվերների հետ, այլ կերպ ասած, օգտագործողը պետք է տեղադրի DirectX-ը, որպեսզի կարողանա օգտագործել բոլոր հնարավորությունները։ Ներկա պահին դրայվերների թարմացնելու ծրագիրը, Windows Update-ը, հնարավորություն է տալիս ներբեռնել անհրաժեշտ գրադարանները և ոչ ամբողջ դրայվերները։
Լեսթերշիր
Լեսթերշիր (Leicestershire, ; ), դքսություն Անգլիայի կենտրոնում։ Մտնում է Իսթ Միդլենդս շրջանի կազմի մեջ։ Մայրաքաղաքը՝ Գլենֆիլդ, ամենամեծ քաղաքը՝ Լեսթեր։ Բնակչությունը կազմում է 640 800 մարդ (16-րդ տեղ ոչ մետրոպոլ երկրների մեջ՝ 2007 թ. տվյալներ)։
ԲԵՀԲ-ից (19-րդ դարավերջի տվյալներ)
Լեյչեսթերշիրը Անգլիայի գրեթե կենտրոնական դքսությունն է։ 2071 քառ. կմ, 373 693 բնակիչ (1891 թ.), այսինքն՝ 180 մարդ 1 քառ. կմ-ի վրա։
Լեյչեստերշիրը հարուստ է գետերով՝ Թրենթ, Սոր (նախկինում կոչվում էր Լեյր), Ուրեկ, Վելանդ և Էյվոն, ջրանցքներ՝ Գրանդ Յունիոն, Լեյսթեր, Էշբի և ուրիշներ։
Խոշոր գլուխ անասունները տալիս են խիտ կաթ, որից արտադրվում է սթիլթոն պանիրը. ոչխարաբուծությունը բարգավաճ վիճակում է։ Շատ են բրդյա, գուլպաների, թղթագործական և տեքստիլ գործարանները ։
Վարչական բաժանում
Դքսության կազմի մեջ են մտնում 7 շրջաններ և մեկ միասնական միավոր.
Հնագիտություն
Բլեքֆրայարս քաղաքում հայտնաբերվել են մետաղադրամների ձուլման ավելի քան 20 ձևեր, ինչը կարող է վկայել վաղ երկաթի դարաշրջանի «դրամահատարանի» առկայության մասին։ Հնարավոր է՝ հենց այստեղ է թափվել բրիտանական վաղ երկաթի դարի խոշորագույն գանձերի մի մասը՝ «Հալաթոնի գանձերը» ։
Ֆրեդերիկ Մեյթլենդ
Ֆրեդերիկ Ուիլյամ Մեյթլենդ (Frederic William Maitland, ), բրիտանացի իրավաբան, պատմաբան և ուսուցիչ, հաճախ դիտվում է որպես «ժամանակակից անգլիական իրավական պատմության հայրը»։
Կենսագրություն
Ջոն Գորհեմ Մեյթլենդի (1818-1863) որդին է։ Սովորել է Իթընում և Թրինիթի քոլեջում (Քեմբրիջի համալսարան)։ 1872 թվականին արժանացել է Ուևելի միջազգային իրավունքի կրթաթոշակին։ 1876 թվականին նա ընդունվել է Լինքոլնս Ինն և դարձել բավականին հեղինակավոր փաստաբան և նոտար այսպես կոչված «արդարության իրավունքի» ոլորտում, բայց ի վերջո նվիրվել է համեմատական իրավագիտությանը և հատկապես անգլիական իրավունքի պատմությանը (ոչ առանց Պավել Վինոգրադովի հետ հանդիպման ազդեցության, Մեյթլենդի սեփական խոսքերով. «սահմանելով իր կյանքի մնացած մասը», երբ նա պարզել է, որ ռուս իրավագետ-պատմաբանն ավելի շատ գիտեր Անգլիայի իրավաբանական փաստաթղթերի մասին, քան ինքը)։ 1884 թվականին նա նշանակվել է Քեմբրիջի անգլիական իրավունքի ընթերցող, իսկ 1888 թվականին դարձել է անգլիական իրավունքի պրոֆեսոր։ Չնայած իր ընդհանուր վատ առողջական վիճակին՝ նրա մեծ գիտելիքները, միտքը և հետազոտությունները աստիճանաբար նրան դարձրել են հայտնի, հարգված պատմաբան և իրավաբան։
Ֆրեդերիկ Մեյթլենդը գրել է Մեծ Բրիտանիայի իրավունքի պատմության տասնյակ աշխատություններ, որոնցից մի քանիսն իրենցից ներկայացնում են նրա ուսանողների հավաքած դասախոսությունների կոնսպեկտները, որոնք հրատարակվել են արդեն նրա մահից հետո։ Մեյթլենդի աշխատանքները աչքի են ընկել նրբին և կենդանի գրելու ոճով, նրա պատմական մեթոդը տարբերվում էր պատմական աղբյուրների մանրակրկիտ և գրագետ օգտագործմամբ. նա սովորեցրել է իր ուսանողներին ուսումնասիրել պատմությունը ոչ թե ժամանակակից պայմանների և հարցումների տեսանկյունից, այլ միշտ փորձել վերանայել և հասկանալ անցյալ ժամանակի պայմաններում։
1906 թվականին մահացել է տուբերկուլոզից Գրան Կանարիայում։ Ամուսնացած էր Ֆլորենս Հենրիետա Ֆիշերի հետ։ Նա ունեցել է երկու դուստր՝ Էրմենգարդը և Ֆրեդեգոնդը (որը հետագայում դարձավ բանաստեղծուհի)։ Նրա մահից հետո նրա կինը ամուսնացել է Ֆրենսիս Դարվինի՝ Չարլզ Դարվինի որդու հետ։
Քեմբրիջի Դաունինգ քոլեջի համաշխարհային ճանաչում ունեցող Մեյթլենդի պատմական միությունը անվանվել է նրա պատվին։
Աշխատություններ
Ավելի քան հարյուր խոշոր հետազոտությունների, հիմնարար աշխատությունների հեղինակ է ․
Ծանոթագրություններ
Կատեգորիա:Անգլիացի պատմաբաններ Կատեգորիա:Քեմբրիջի համալսարանի շրջանավարտներ Կատեգորիա:Պրուսիայի գիտությունների ակադեմիայի անդամներ Կատեգորիա:Ամերիկայի արվեստների և գիտությունների ակադեմիայի անդամներ Կատեգորիա:Բրիտանացի պատմաբաններ Կատեգորիա:Բավարիայի գիտությունների ակադեմիայի անդամներ Կատեգորիա:Անգլիացի մանկավարժներ Կատեգորիա:Տուբերկուլոզից մահացածներ
Աուդի Q5
Audi Q5 արտադրում է Աուդի ընկերությունը 2008 թվականի նոյեմբերից, Audi Q5 պրեմիերան տեղի ունեցավ Պեկինի ավտոսրահում 2008 թվականի ապրիլին։
Տեխնիկական բնութագիրը
Audi Q5 հայտնվել է շուկայում 2008 թվականի աշնանը, ի սկզբանե line շարժիչներ են մեկ բենզինային և երկու դիզելային շարժիչների համար։ 2.0 լ բենզինային շարժիչ վառելիքի անմիջական տուրբոներ մղումը զարգանում է 211 ձիաուժ և մի մեծ ոլորող մոմենտ ստեղծելու 350 Նմ։ The Audi Q5 սահմանված նոր զարգացման ինժեներները Audi - 7-արագությամբ ռոբոտացված փոխանցման տուփ S Tronic, որը նախատեսված է փոխանցել մեծ ոլորող մոմենտ ստեղծելու, մինչև 500 Նմ- ի համար։
Նկարներ
Կատեգորիա:Աուդի ավտոմոբիլներ
Մարիա Անիկանովա
Կենսագրություն
Մարիա Անիկանովան ծնվել է 1973 թվականի հունիսի 20-ին Մոսկվայում, մարզիկների ընտանիքում։ Նրա տատն ու պապը եղել են խորհրդային հայտնի չմշկորդներ Իվան Անիկանովն ու Մարիա Անիկանովան, մայրը՝ Իրինա Լյուլյակովան, եղել է գեղասահորդուհի։ Մարիա Անիկանովայի հայրը՝ Վիկտոր Անիկանովը, եղել է ԽՍՀՄ ու Ռուսաստանի գեղասահքի հավաքականների մշտական բժիշկը 1971 թվականից։
Մարիա Անիկանովան մինչև տասնվեց տարեկանը լրջորեն զբաղվել է պարերով սառույցի վրա՝ նախ մարզվելով Տատյանա Տարասովայի խմբում Սամվել Գյոզալյանի հետ, ապա Գենադի Ակերմանի մոտ՝ Պյոտր Չեռնիշյովի հետ ։ Տասնվեց տարեկանում Մարիա Անիկանովան ստացել է ԽՍՀՄ սպորտի վարպետի կոչում (գեղասահք) ։
Կինոյում Մարիա Նիկանովան իր նորամուտը կատարել է տասնութ տարեկանում՝ նկարահանվելով Սերգեյ Սոլովյովի «Տուն աստղազարդ երկնքի ներքո» («Дом под звёздным небом», 1991) ֆիլմում։
1995 թվականին Մարիա Անիկանովան ավարտել է Բ. Շչուկինի անվան թատերական ուսումնարանը։ Նույն թվականին սկսել է աշխատել Մոսկվայի «Սովրեմեննիկ» թատրոնում։
Դերասանուհին ճանաչման է արժանացել «Երկու ճակատագիր-2» և «Ամեն ինչ խառնվել է տանը» («Всё смешалось в доме») հեռուստասերիալներում նկարահանվելուց հետո։ Նա նկարահանվել է նաև «Առանց անցյալի կինը» («Женщина без прошлого», 2008) ֆիլմում՝ մարմնավորելով Ալեքսանդրային, ով ավտովթարի հետևանքով կորցրել է հիշողությունը և նորից է սկսել իր կյանքը։
Ընտանիք
1992 թվականից մինչև 1995 թվականը Մարիա Անիկանովան ամուսնացած է եղել օլիմպիական երկակի չեմպիոն Եվգենի Պլատովի հետ (պարեր սառույցի վրա, Օքսանա Գրիշչուկի հետ)։
2003 թվականին Մարիա Անիկանովան ամուսնացել է Ռուսաստանի ակադեմիական երիտասարդական թատրոնի դերասան Անդրեյ Սիպինի հետ։ 2010 թվականին դերասանուհին դուստր է ունեցել, ում կոչել են Ագլայա։
Ալվարո Ռիկո
Ալվարո Ռիկո Լադերա (Álvaro Rico Ladera,  ), իսպանացի դերասան։ Հայտնի է դարձել Նեթֆլիքս ընկերության «Էլիտա» երիտասարդական հեռուստասերիալում մարմնավորած Պոլոյի դերով։
Գործունեություն
2017 թվականի վերջին հայտարարվել է, որ նա կդառնա Նեթֆլիքսի «Էլիտա» իսպանական հեռուստասերիալի գլխավոր հերոսներից մեկի՝ Պոլոյի դերակատարը ։ Հեռուստասերիալում նրա հիմնական խաղընկերներն են Միգել Էռանը և Էսթեր Էքսպոսիտոն, որի հետ նա սիրավեպ է ունեցել ։ Սերիալում նա խաղացել է բիսեքսուալ երիտասարդ տղայի դեր, որը սիրային եռանկյունու մեջ է Կառլայի (Էքսպոսիտո) և Քրիստիանի (Էռան) հետ ։
Ծանոթագրություններ
Կատեգորիա:Իսպանացի դերասաններ Կատեգորիա:21-րդ դարի դերասաններ
Լիֆֆի
Լիֆֆի (իռլ․ An Life, Liffey), գետ Իռլանդիայում, որն անցնում է Դուբլինի կենտրոնով։ Հիմնական վտակներից են Դոդդերը, Պոդդլը և Կամակը։ Գետը թափվում է Դուբլինի ծոց Իռլանդական ծովում։
Աշխարհագրություն
Լիֆֆի գետը սկզբնավորվում է Կիպպուրի և Տոնդաֆի լեռներից, Վիկլոյի կոմսությունից և անցնում է մոտ 125 կիլոմետր մինչև Իռլանդական ծով թափվելը՝ անցնելով Վիկլոյի, Կիլդեռի և Դուբլինի կոմսությունները։
Գետի վրա տեղակայված են  երեք հիդրոէլեկտրակայաններ։
Կիրառում
Այս գետը դեռևս վիկինգների ժամանակ և ներկայումս հանդիսանում է տրանսպորտային փոխադրումների զարկերակ։ Հայտնի բեռնատար նավերը «Lady Patricia» և «Miranda Guinness» մինչև 1990-ականները կիրառվում էին «Գիննես» գարեջուրները գետի միջոցով St. James’s Gate Brewery գործարանից գետի միջոցով տեղափոխելու միջոց։ Ներկա ժամանակներում հիմնական կանոնավոր երթերը իրականանում են փոքր տուրիստական նավերով, որոնք անցնում են Դուբլինի կենտրոնով։
Դուբլինում կան 24 կամուրջներ, որոնք կառուցված են Լիֆֆիի վրա։ Համեմատաբար հայտնի են Դժեմ Դժոյսի,  Օկոննելայի, Սեմյուելա Բեկկետա, Ֆրանկա Շերվինա, Շոնա Խյուտսոնա, Պոլպեննիի կամուրջները։ Գետի գեղատեսիլ մասերը ոգևորում էլ են շատ նկարիչների և գրողների, ինչպես օրինակ Դժեմ Դժոյս-ի մոտ հիմնական պատմվածքների գործողությունները տեղի են ունենում Դուբլինի մերձափնյա տարածքներում։ Ջոյսի կենսագիր Մայքլ Begnal ասել է. «Ջոյսը կապել է Լիֆֆիի նավահանգիստները վազելու ցանկության հետ» ։
Սպիտակ լեդի (կոկտեյլ)
«Սպիտակ լեդի» (White lady), սաուեր կոկտեյլ, որը բաղկացած է ջինից, Կուանտրո լիկյորից կամ Տրպլը Սեկ խմիչքից։ Սաուեր տերմինը ցույց է տալիս, որ օգտագործվում է ցիտրուսային թթու հյութեր և քաղցրացնող բաղադրիչներ։ Պատրաստվում է շեյք & ստրեյն մեթոդով, ձևավորում մի կտոր կիտրոնով և մատուցում Օլդ ֆեշեն բաժակով։ Բարմենների միջազգային ասոցիացիայի (IBA) պաշտոնական կոկտեյլների կազմում է՝ «Անմոռանալիների» բաժնում (Unforgettables) :
Պատմություն
Խմիչքը ստեղծվել է ԱՄՆ-ում «չոր օրենքի» դարաշրջանում։ «Սպիտակ Լեդի» կոկտեյլի հեղինակությանը հավակնում Է Ֆրանսիան և ԱՄՆ-ն։ Ֆրանսիացի բարմենները կարծում են, որ կոկտեյլը ստեղծվել է Ֆրանսուա-Ադրիեն Բուալդիեի «La Dame invisible» օպերայի պատվին։ Ամերիկացի բարմենները կոկտեյլ են մատուցել դերասանուհի Էլլա Ֆիցջերալդին, որը սպիտակ զգեստով երգել է դժվարըմբռնելի լեդիի մասին (sofisticated lady): Շատ բարեր ու բարմեններ այդ խմիչքը պատրաստում էին Եվրոպայում «չոր օրենքի» ժամանակ, քանի որ հարուստ ամերիկացիները նախընտրում էին Եվրոպա գալ՝ օրինական ալկոհոլ օգտագործելու համար։
Բաղադրություն
«Սպիտակ լեդին» դասվում է որպես «կոկտեյլ ողջ օրվա համար»։ Պատրաստման եղանակը՝ շեյք & ստեյն։ Մատուցվում է օլդ ֆեշեն գավաթում, որպես խավարտ ավանդաբար մատուցում են կիտրոնի կտոր (կիտրոնի կեղև)։ Բոլոր բաղադրիչնեը թափահարել շեյքերով ապա քամել կոկտեյլի կամ մարտինիի բաժակի մեջ և ձևավորել կիտրոնի մի կտորով։
Արտաքին հղումներ
Կատեգորիա:Կոկտեյլներ այբբենական կարգով Կատեգորիա:Ալկոհոլային կոկտեյլներ
Օլգա Ռոժանսկայա
Կենսագրություն
1993 թվականից գրողների միության անդամ է։
Նա մահացավ Սիցիլիա կղզում, խեղդվել է փոթորկի ժամանակ։
Ստեղծագործություններ
Ռոժանսկայի բանաստեղծությունները հրատարակվել են Անատոլի Ալեքսանդրովի «Ռոմանսները» (1978 թվական) և «Թատերական երգեր» գրքերում (1980 թվական)՝ որպես ռոմանսի տեքստեր։ Բանաստեղծությունների առաջին անկախ հրատարակչությունը տեղի է ունեցել 1988 թվականին` «Юность» ամսագրում «Փորձարկման վահանակ» խորագրի ներքո։ Հրատարակվել է «Континент» ամսագրում և «Русская мысль» թերթում։
Արտաքին հղումներ
Կատեգորիա:Ռուսաստանի գրողների միության անդամներ Կատեգորիա:Ռուս բանաստեղծուհիներ Կատեգորիա:Բանաստեղծներ այբբենական կարգով
Праздник на улице 36
«Праздник на улице 36» (թարգմ.՝ «Խնջույք՝ 36 փողոցում»), ղազախ ռեփ-կատարող Սկրիպտոնիտի երկրորդ ստուդիական ալբոմն է, որը թողարկվել է 2017 թվականի մայիսի 24-ին՝ «Gazgolder» լեյբլի միջոցով։ «Праздник на улице 36»-ը «Уроборос: Улица 36 /Зеркала» ալբոմի պրիկվելն է ։
Պատմություն
Սկզբնապես պլանավորված էր, որ Սկրիպտոնիտի երկրորդ ալբոմը կթողարկվի դեբյուտային ալբոմի հետ՝ նույն օրը ։ Meduza պարբերականի հետ հարցազրույցում Սկրիպտոնիտը հավաստիացրել է, որ գրեթե ավարտված ալբոմը, որը կոչվում է 3P, պետք է թողարկվի 2016 թվականի հունվարին, բայց ինչ-ինչ պատճառներով ալբոմը չի թողարկվել ժամանակին։ Դրանից հետո հայտարարվել է, որ Սկրիպտոնիտի երկրորդ ստուդիական ալբոմը կկոչվի «Отель „Эверест“»:
2016-ի դեկտեմբերի 4-ին, Սկրիպտոնիտը թողարկում է տեսահոլովակ՝ «Витамин» երգի համար, որում նաև ներկայացվել է հատված «Напомни»-ից ։
2017 թվականի մարտին The Flow-ին տված հարցազրույցում Սկրիպտոնիտն իր այն ժամանակվա երկրորդ ալբոմը որակել է որպես «կոկաին», մինչդեռ դեբյուտ ալբոմը նկարագրվել է որպես «հարբեցող» ։
Ալբոմի թողարկումից մի քանի ժամ առաջ թողարկվել են «Outro» երգը և Սկրիպտոնիտի`«Вечеринка» և Jillzay-ի «Бар „2 лесбухи“» երգերի կրկնակի տեսահոլովակները ։
2017-ի մայիսի 24-ին ITunes Store-ում թողարկվել է Սկրիպտոնիտի «Праздник на улице 36» ալբոմը ։ Ձայնագրությանը մասնակցում էին Jillzay-ից գործընկերներ` 104, Niman-ը, Benz-ը, ինչպես նաև Բաստան և Նադեժդա Դորոֆեևան՝ «Վրեմյա ի Ստեկլո» խմբից։
Ալբոմի շնորհանդեսը տեղի է ունեցել 2017 թվականի մայիսի 26-ին, Սանկտ Պետերբուրգի A2 ակումբում ։
Արտաքին հղումներ
Կատեգորիա:Ռուսական ալբոմներ Կատեգորիա:2017 ալբոմներ
Մելահաթ Ռուաջան
Մելահաթ Ռուաջան (Melahat Ruacan, ծննդյան ազգանուն՝ Սենգեր, ), թուրք դատավոր, Թուրքիայի Գերագույն դատարանի առաջին կին դատավորը և աշխարհում առաջին կինը, որն ընտրվել է Գերագույն դատարանի անդամ ։
Կենսագրություն
Գնդապետ Նուրիի և նրա կնոջ՝ Գյուզիդեի առաջին երեխան է ։ Ավարտել է Էրենկյոյի կանանց վարժարանը, այնուհետև փիլիսոփայություն է ուսումնասիրել Ստամբուլի համալսարանում։ Այն բանից հետո, երբ Աթաթուրքի որոշմամբ հանրապետության մայրաքաղաքը տեղափոխվել է Անկարա, այնտեղ ստեղծվել է նոր համալսարան՝ Անկարայինը։ Դրանից հետո Մելահաթ Սենգերը տեղափոխվել է Անկարա և ընդունվել այնտեղ։ Նա 1925-1929 թվականներին սովորել է Անկարայի համալսարանի իրավաբանական ֆակուլտետում։ 1938 թվականին Մելահաթն ամուսնացել է Ռասիմ Ռուաջանի հետ, նրանք ունեցել են որդի.
Համալսարանն ավարտելուց հետո աշխատել է որպես դատավոր։ 1945 թվականին դարձել է Թուրքիայի Գերագույն վերաքննիչ դատարանի անդամ նշանակված առաջին կինը ։ Քանի որ Ռուաջանը միշտ որոշումներ է կայացրել օրենքների, այլ ոչ թե իշխանությունների քաղաքական հակումների հիման վրա, դեմոկրատական կուսակցության կառավարման շրջանում նա ստիպված է եղել հեռանալ պաշտոնից։ Ավելի ուշ նա վիճարկել է իր հեռացումը դատարանից և վերականգնվել է պաշտոնում, ինչպես նաև նրան փոխհատուցում է ստացել ։
Մահացել է 1974 թվականին Անկարայում սրտի կաթվածից ։
Ծանոթագրություններ
Կատեգորիա:Թուրք իրավաբաններ Կատեգորիա:Անկարայի համալսարանի իրավագիտության ֆակուլտետի շրջանավարտներ
Լևան Մարուաշվիլի
Լևան Իոսիֆովիչ Մարուաշվիլի (ლევან იოსების ძე მარუაშვილი, ), խորհրդային և վրացական գիտնական, Աշխարհագրական գիտությունների դոկտոր (1954), պրոֆեսոր (1965) ։ Վրաստանի աշխարհագրության խոշորագույն ուսումնասիրող։ Վրացական ԽՍՀ և Աբխազական ԻԽՍՀ վաստակավոր գիտնական (1966)։ Ռուսական աշխարհագրական ընկերության պատվավոր անդամ (1985)։ Նա ներկայացրել, նոր հայեցակարգ է մտցրել գիտության կարստային ոլորտի մեջ ։ Կրուբերի քարանձավը, որը հանդիսանում է աշխարհի ամենախորը հայտնի քարանձավը (2197 մ), հայտնաբերվել է վրաց հետազոտողների կողմից 1960 թվականին պրոֆեսոր Լևան Մարուաշվիլիի ղեկավարությամբ ։
Կենսագրություն
Լևան Մարուաշվիլին ծնվել է 1912 թվականի հոկտեմբերի 25-ին Ռոստովի մարզի Դոնի կազակներ շրջանի Նովոչերկասկ քաղաքում, ճանապարհային շինարարության ինժեների ընտանիքում ։ 1914 թվականին ընտանիքը տեղափոխվել է Վրաստան։ 1919 թվականին նա ընդունվել է Թբիլիսիի թիվ 2 աշխատանքային դպրոց։ 1926-1930 թվականներին նա սովորել է Թբիլիսիի հիդրոտեխնիկական դպրոցում և միաժամանակ դաշտային ջոկատների հետ աշխատել է որպես տեխնիկ-հիդրոլոգ Վերին Սվանեթիում։ 1932-1933 թվականներին Լևան Մարուաշվիլին աշխատել է Ղազբեգի զբոսաշրջային կենտրոնում ։ 1933 թվականին նա ընդունվել է Թբիլիսիի պետական համալսարանի բնագիտության ֆակուլտետ և, միևնույն ժամանակ, համագործակցել է «Վեչեռնի Թբիլիսի» և « Զարյա Վոստոկա» թերթերի հետ։ Լևան Մարուաշվիլին 1938 թվականին ավարտել է Թբիլիսիի պետական համալսարանի աշխարհագրա-երկրաբանական ֆակուլտետը։ 1938 թվականին համալսարանը ավարտելուց հետո նա սկսել է աշխատել Քութայիսի մանկավարժական ինստիտուտում որպես աշխարհագրական ֆակուլտետի ասիստենտ ։  Աշխատել է Վախուշտիի անվան Աշխարհագրության ինստիտուտում, որտեղ մասնագիտացել է գիտության այնպիսի ոլորտներում, ինչպիսիք են  գեոմորֆոլոգիան, պալեոաշխարհագրությունը, սպելեոլոգիան և գլացիոլոգիան։
1941 թվականին Հայրենական մեծ պատերազմի սկսելուց հետո Մարուաշվիլին միացել է դաշտային ուժերին։ Խարկովի կոմիսարիատի ակադեմիայի արագացված դասընթացներ անցնելուց հետո, Լևան Մարուաշվիլին մասնակցել է Ստալինգրադի ճակատամարտին` պաշտպանելով Կովկաս տանող ճանապարհը։ 1943-1946 թվականներին նա եղել է «Ստեպսգեո» թիմի կազմում, որը մարտնչել է Կովկասի լեռներում և մասնակցել է Հարավային Վրաստանի ռազմական-աշխարհագրական արշավախմբերին։ 1946 թվականին բանակից զորացրվելուց անմիջապես հետո նա շատ կարճ ժամանակում պատրաստել է իր թեկնածուական ատենախոսությունը «Կարստ-բեկորային ժայռեր, դրանց երկրաձևաբանական հատկանիշները կարստաբանության ընդհանուր լույսի ներքո, Կենտրոնական Մեգրելիան որպես օրինակ (Արևմտյան Վրաստան)» և 1947 թվականին հաջողությամբ պաշտպանել է մագիստրոսի աստիճանը  ։
1947 թվականին Լևան Մարուաշվիլին Քութայիսի մանկավարժական ինստիտուտում աշխատել է որպես պրոֆեսորի ասիստենտ և 1949-1953 թվականներին աշխատել է Սուխումի մանկավարժական ինստիտուտի աշխարհագրության ֆակուլտետում։ 1952 թվականին «Հարավ-վրացական հրաբխային բարձրավանդակ (կառուցվածքը, ռելիեֆ, պատմական զարգացում)» թեմայով իր դոկտորական աստիճանը պաշտպանելով, նա մեծ ներդրում է ունեցել Ալպյան-Միջերկրական գոտու հրաբխային տարածքների ուսումնասիրության գործում, որը չի կորցրել իր նշանակությունը մինչև այժմ։
1953 թվականին նա սկսել է աշխատել Վրաստանի Գիտությունների ազգային ակադեմիայի Վախուշտի Բագրիատիոնի աշխարհագրության ինստիտուտում։ Սկզբում նա ղեկավարել է Ֆիզիկական աշխարհագրության ֆակուլտետը և որից հետո մինչև մահը ղեկավարել է Գեոմորֆոլոգիայի և Պալեոաշխարհագրության ֆակուլտետները։ Գրեթե կես դար Լևան Մարուաշվիլին ճամփորդել է հայրենի երկրում և ուսումնասիրել է բնությունը։ Նա իր աշխատանքներում անդրադարձել է աշխարհագրական գիտությունների գրեթե բոլոր ուղղություններին` գեոմորֆոլոգիա, ֆիզիկական աշխարհագրություն, պալեոաշխարհագրություն, կարստաբանության և սպելիոլոգիա, աշխարհագրության պատմություն և այլն։ Իր երիտասարդ տարիներից զբաղվել է լեռնագնացությամբ, հաղթահարել է տասնյակ գագաթներ և բարձր լեռնանցքներ։
Գիտական գործունեություն
Մարուաշվիլին իր գիտական գործունեության ընթացքում գրել է ավելի քան 500 գիտական աշխատություններ վրացերեն և ռուսերեն լեզուներով, այդ թվում 30 մենագրություններ և գրքույկներ, որոնք շարունակում են արդիական լինել մինչև այսօր ։
Նրա ուսումնասիրության հիմնական առարական գեոմորֆոլոգիան է եղել։ Նրա ինտենսիվ հետազոտություններից հետո մանրակրկիտ ուսումնասիվել են Վրաստանի առանձին գեոմորֆոլոգիական շրջանները։ Վրաստանի տարածքի կոմպլեքս ուսումնասիրությունից հետո հրապարակվել է «Վրաստանի գեոմորֆոլոգիա» անվամբ ընդարձակ հիմնարար մենագրություն (գլխավոր խմբագիր Լ. Մարուաշվիլի), որը վրացական աշխարհագրագետների համար մինչև այժմ սեղանի գիրք է հանդիսանում։ Այդ աշխատության համար Լ. Մարուաշվիլին 1970-ական թվականներին ԽՍՀՄ աշխարհագրական ընկերության կողմից ստացել է Ն. Ս. Պրժևալսկու անվան ոսկե մեդալ։ Պրոֆեսոր Մարուաշվիլին 1956-1992 թվականներին ղեկավարել է Վախուշտի Բագրատիոնի Աշխարհագրության համալսարանի գեոմորֆոլոգիայի ամբիոնը
Նրա գիտական գործունեության մեջ գլխավոր տեղ ունի սպելեոլոգիան։ Նա իր հիմնական աշխատություններում մանրամասն դիտարկել է Վրաստանի կարստային ռելիեֆային ձևերի տարիքը։ Քարանձավների ուսումնասիրությունների համար նա կազմակերպել է կարևորագույն սպելեոլոգիական արշավախբեր։ Հատկապես կարևորներից է Ցուցղվաթի քարանձավ ազգային հուշարձան արշավախումբը Արևմտյան Վրաստանում։ 1973 թվականին նա հրապարակել է «Սպելեոլոգիայի հիմունքներ» խոշոր գիտական աշխատությունը։
Մարուշվիլին պալեոաշխարհագրությանը նվիրված կարևոր աշխատություններ ունի նաև։ 1985 թվականին Մոսկվայում ռուսերեն լեզվով լույս է տեսել Մարուաշվիլի կազմած «Պալեոաշխարհագրական բառարանը»։ Նա նաև ստեղծել է Կովկասի ֆիզիկական աշխարհագրությանը վերաբերող առաջին հիմնարար աշխատություններ։
Մարուաշվիլին գրել է ավելի քան 20 մենագրություններ։ Հաջողությամբ աշխատել է Վախուշտի Բագրատիոնիի քարտեզագրական ժառանգության ուսումնասիրության ուղղությամբ։ Լ. Մարուաշվիլին մի քանի տասնյակ հոդվածներ է գրել Վրաստանի Սովետական ​​հանրագիտարանում։
Լեռնագնացություն
1920-1930 թվականներին զբաղվել է լեռնագնացությամբ։ Այդ ընթացքում նա հաղթահարել է մի քանի խոշոր գագաթներ։ 1929 թվականին, դեռևս 16 տարեկանում նա բարձրացել է Բրուտսաբձելի գագաթը ბრუტსაბძელი (Ջավա լեռնաշղթա -ჯავის ქედი, 3670 մ), իսկ մի տարի անց նա մասնակցել է Թեթնուլդի (4852 մ) և Բանգուրիանի (ბანგურიანი, 3838 մ) գագաթները բարձրանալու արշավին, հաղթահարելով  Տվիբերի լեռնանցքը (ტვიბერის უღელტეხილი, 3607)։ Նա 1931 թվականին նաև բարձրացել է Քուրո գագաթը (ყურო - Քուրո լեռնաշղթա, 4071 մ), Կազբեկ գագաթը (Խոխի լեռնաշղթա, 5047 մ), եւ այլն։ 1932 թվականին նա մասնակցել է դեպի Պամիր արշավախմբին։
1934 թվականին մասնակցել է Մեծ Կովկասի Ուշբա լեռնագագաթ արշավախմբին։ Հետո մի շարք տարբեր հայտնի արշավականների է մասնակցել։
Հիշատակ
2012 թվականի հոկտեմբեր-նոյեմբեր ամիսներին Թբիլիսիի պետական համալսարանը Վախուշտի աշխարհագրության ինստիտուտում համաժողով է անցկացրել, որը նվիրված էր պրոֆեսոր Լևան Մարուաշվիլիի ծննդյան 100-ամյակին։
Ծանոթագրություններ
Կատեգորիա:Վրացի գիտնականներ Կատեգորիա:Աշխարհագրական գիտությունների դոկտորներ Կատեգորիա:Վրացի պրոֆեսորներ Կատեգորիա:Վրացի աշխարհագրագետներ Կատեգորիա:Թբիլիսիի պետական համալսարանի շրջանավարտներ Կատեգորիա:Անձինք Թբիլիսիից Կատեգորիա:Վրացական ԽՍՀ գիտության վաստակավոր գործիչներ Կատեգորիա:Վրացի լրագրողներ
Երևանի նահանգապետի գրասենյակի շենք
Երևանի նահանգապետի գրասենյակի շենք, շենք-հուշարձան Երևանի Կենտրոն վարչական շրջանում՝ Հանրապետության 37 հասցեում։ Ներառված է Երևանի Կենտրոն վարչական շրջանի պատմության և մշակույթի անշարժ հուշարձանների ցանկում՝ որպես հանրապետական նշանակության հուշարձան։
Պատմություն
Շենքը կառուցվել է 1905 թվականին՝ որպես Երևանի նահանգի նահանգապետի գրասենյակ։ 1905-1917 թթ. այն եղել է Երևանի նահանգապետի պաշտոնական նստավայրն ու բնակարանը։ Նահանգապետն ապրել է այստեղ իր ընտանիքի հետ։ Նահանգապետի գրասենյակից փողոցը ստացել է Գուբեռնսկայա (Նահանգական) անվանումը, իսկ 1991 թ.՝ անկախության վերականգնումից հետո այն վերանվանվել է Հանրապետության փողոց։
1918-1920 թթ. շենքում գործել է Հայաստանի առաջին Հանրապետության նորաստեղծ կառավարությունը։ Այս շենքում են աշխատել առաջին կառավարության բոլոր չորս վարչապետերը՝ Հովհաննես Քաջազնունին, Ալեքսանդր Խատիսյանը, Համո Օհանջանյանը և Սիմոն Վրացյանը։
Սարդարապատի հերոսամարտերի ավարտից հետո հենց այս շենքի երկրորդ հարկի օվալաձև պատշգամբից էր, որ առաջին հանրապետության հիմնադիր Արամ Մանուկյանը հայտարարեց Հայաստանի անկախությունը, ծածանեց հայկական դրոշն ու ընթերցեց Թիֆլիսի Ազգային խորհրդի մայիսի 30-ի հռչակագիրը ։
1920 թ. շեմքում գործել է Հեղափոխական կոմիտեն (Հեղկոմը)։
Խորհրդային կարգերի հաստատումից հետո՝ 1922-1924 թթ շենքում որոշ ժամանակ գործել է Խորհրդային Հայաստանի կառավարությունը (կենտրոնական գործադիր կոմիտեն)։ Շենքում շուրջ երեք տասնամյակ՝ 1960-1998 թթ. գործել է Սփյուռքահայության հետ մշակութային կապի կոմիտեն։
Շենքում է տեղակայված եղել նաև Սփյուռքահայության կոմիտեի կողմից հրատարակվող «Հայրենիքի ձայն» շաբաթաթերթի խմբագրությունը։
2000 թ. հոկտեմբերի 17-ին ՀՀ Կառավարության թիվ 654 որոշմամբ շենքը Ամերիկայի հայկական համագումարի հետ փոխանակվել է Կառավարության 3-րդ շենքի շարունակությունը հանդիսացող և վերջինիս պատկանող շինության հետ ։
Շենքը
Շենքը կառուցել է Հանրապետության, Տիգրան Մեծ և Մելիք-Ադամյան փողոցների հատվածում։ Կառուցված է սև տուֆից։ Շենքն ունի երկու պատշգամբ՝ մեկը նայում է Հանրապետության փողոցին, մյուսը օվալաձև է և գտնվում է շենքի հենց անկյունում։
Խորհրդային ժամանակաշրջանում շենքի ճարտարապետական ոճը հիմնականում պահպանվել է։ 1980 թ. ավելացվեց շենքի՝ Մելիք-Ադամյան փողոցի կողմի հատվածը։ Սա ճարտարապետական նախագիծ էր, որը նպատակ ուներ վերականգնելու Հին Երևանի քաղաքային միջավայրը։
2006-2010 թթ. շենքը ամբողջությամբ վերակառուցվել է, ավելացվել է վերնահարկը։ Ներկայումս շենքում տեղակայված են Հրայր և Աննա Հովնանյանների հիմնադրամը, Ամերիկայի հայկական համագումարի գրասենյակը, Դեպի Հայք կազմակերպությունը, Արցախբանկն ու «Տաշիր պիցցա» ցանցի պիցերիաների մեկը ։
Ծանոթագրություններ
Կատեգորիա:Երևանի շենքեր և կառույցներ Կատեգորիա:1905 կառուցումն ավարտված շենքեր և կառույցներ Կատեգորիա:1905 հիմնադրումներ Երևանում Կատեգորիա:Հին Երևան